JohanHeinsen/ENO huggingface dataset:
Aarhuus Stifts-Tidende, 1841-10-30
En udmærket Æder har nylig i Paris, paa en glimrende Maade vundet et indgaaet Væddemaal om at kunne i 12 Minuter fortære 2 T. Brød, 26 Sild, 4 Flasker Øl og 16 Snapser. – (Ludvig den Fjortende har man paa eengang seet fortære 4 Tallerkener Suppe, en heel Fasan, en Agerhone, en stor Tallerken Salat, et Stykke Lammesteeg med Tilbehør, 2 Skiver Skinke, en Tallerken Bagværk, samt Frugt og Confecturer.) Paa Jndustrindstillingen i Brüssel sees et ParSilkehandsker, der skulle koste 15,000 Fr.; men som ogsaa synes at maatte være fine nok til at bæres af en Feedronning, istedetfor af Dronningen af Belgien, hvem man havde troet vilde kjøbe dem. Dronningen undslog sig imidlertid for Kjøbet, med den bemærkning: at hun ikke var riig nok til at kjøbe saa kostbare Handsker.
Aarhuus Stifts-Tidende, 1841-10-30
Da Napoleon sidstegang var i Dresden blev en Peltshue, som tilhørte Keiseren, hensendt til en Bundtmager Schmidt for at repareres, men ved Keiserens hurtige Afreise blev den forglemt at afhentes. Da Hr. Thiers for nylig var i Dresden, troede den senere afd. Bundtmagers Søn, at der nu var god Leilighed til at tilbagelevere den mindeværdige Hue og tillige faae det Arbeide betalt som ifølge Bestilling var gjort derpaa. Han indfandt sig derfor hos Thiers med Huen og en Regning paa 1500 Rdr. Men Hr. Tiers, der som tidligere Minister for det offentlige Arbeide sandsynlig har kunnet bedømme hvad Keiserens Peltshue kunde koste at sætte istand, og ligeledes hvormeget de opløbne Renter kunde udgjøre, skal høflig have afslaaet at modtage Huen og givet den speculative Bundtmager det Raad, at henvende sig dermed til den fr. Regjering.
Aarhuus Stifts-Tidende, 1841-10-30
En Bødker i Berlin havde en tolvaarig Datter, som han sendte i Byen med et Træ, hvilket han havde baandet. Arbeidslønnen, 5 Sgr., havde han skrevet med Kridt paa Bunden. Kort efter kom hun tilbage og bragte Pengene, idet hun tillige foreviste en Dreier", som hun sagde, Kunden havde givet hende. Faderen sendte hende ud i et andet Ærinde; imidlertid besværede Kunden sig over, at have maattet betale 6 Sr. for Træet. Faderen kunde ikke drage i Tvivl, at hans Datter havde fordret en Groschen formeget og stukket den til sig. Derover blev han nu meget forbittret, og truede, at straffe Datteren, naar hun kom tilbage. Dette hørte hans yngste Datter, som kun var otte Aar gammel. Hun holdt ubeskriveligt af sin Søster og blev meget angest for hendes Skyld. Under det Paaskud, at ville gaae i Skole, forlod hun Hjemmet, gik sin Søster imøde, og fortalte hende, hvad der var forefaldet, og at Faderen var meget vred. Derover blev Pigen meget bestyrtet. Hun erklærede, hun vilde ikke gaae hjem, men blive paa Gaden. Det yngre Barn vilde ikke forlade hende, og Begge dreve nu om i Gaderne hele Dagen. Det blev Aften. Den tolvaarige Pige havde grædt hele Dagen og var i den frygteligste Angst. Nu, da Natten nærmede sig, var hun gandske fortvivlet. Der var intet Andet tilbage for hende, end at styrte sig i Vandet, sagde hun til den yngre Søster. Denne vilde ikke forlade hende. "Jeg bliver hos dig, svarte hun hulkende: "jeg styrter mig ogsaa Vandet!" Denne Beslutning - uhørt i to Barnesjele, – blev strax iværksat. Begge gik langs med Spreefloden indtil "Jungfernbrücke", hvor der pleier at være tomt om Aftenen. Her gik de ned ad en Trappe, trak deres Skoe og Strømper af, og sprang i Strømmen, den Ældste først, den Yngste bagefter. Men Vandet stod lavt her, den Ældste dreves af Strømmen tilbage mod Bredden og raabte om Hjelp. Folk tilte til, og hun blev frelst. Men hendes lille Søster var allerede sjunken. Det otte aarige Barn døde, et Offer for den reneste og inderligste Søsterkjærlighed. Liget fandtes først otte Dage efter.
Aarhuus Stifts-Tidende, 1841-10-30
J Petersborg har været en stærk Jldløs i det keiserl. Academie paa Wassily-Ostrow, som afbrændte dets Bogtrykkeri og samtlige Værksteder samt 2000 Favne Birketræe, som stode i Gaarden. Fyrsten af Lichtenstein har ladet sin Armee, som, Gardekorpset medindbefattet, tæller fulde 55 Mand, indskibe paa en Dampbaad til Meersheim, for herfra at lade den marschere til Hechingen. Denne Forholdsregel har vakt stor Alteration i de omliggende Stater og foranlediget, at stærke Troppemasser ere blevne sammendragne ved Grændserne. Alle Grændsefæstninger ere blevne provianterede i Hui og HastEt tydsk Blad forsikkrer imidlertid at vide fra tilforladelig Kilde, at den Lichtensteinske Armees Bevægelse ikke har noget andet Formaal end, i Forbindelse med de Hohenzollernske Tropper, at inspiceres af Forbundsdagens Commissarier.
Aarhuus Stifts-Tidende, 1841-10-30
Den verdensberømte Hurtigløber Ernst har i Septbr. været i Frankrig og Belgien, hvorfra han agtede sig en lille Tour hjem til sit Fædreland, Norge, og saa at tiltræde en Vandring til – China.
Aarhuus Stifts-Tidende, 1841-10-30
J Anledning af Propositionerne om Danmarks Jndlemmelse i det tydske Forbund, hedder det i en Vise, som læses i den Frisindede", Til Tydskere vil man os gjøre – Velan! lad det Vaabenbrud skee: Lad os hullede Stikbækner fore Jstedetfor Løverne tre!" Sjeldent falder det vistnok i nogen dansk Literators Lod at være i Besiddelse af saamange fyrstelige og lærde Titulaturer, som nylig afdøde Schønberg. Han var nemlig: Dr. med, i Göttingen og Neapel, Dr. philos. i Würtzburg, Hs. M. Kongen af begge Siciliers Raad og neapolitansk Adelsmand, Hs. M. Kongen af Danmarks Archiater og Etatsraad, kgl. dansk Hofmedicus, R. af Dannebrogen, R. af Nordstjernen, R. af Jernkronen, R. af den pr. røde Ørn og af den pavelige gyldne Spore, decoreret med den preuss. Guld Hyldningsmedaille, med den østerrigske Guld Civil Æresmedaille, med en kgl. fransk Guld Fortjenstmedaille, var Æresmedlem af det kgl. med, chir. Academie i Neapel, dito af det kgl. Videnskabers Selskab i Erfurt, dito af det naturforskende Selskab i Østerlandene, dito af Videnskabernes Selskab i Toulon, det chir. Academie i Perugia, det naturforskende Selskab i Frankfurt a. M., det lægevidenskabelige Selskab i Heidelberg, det kgl. Videnskabers Selskab i Strassborg, &c. &c. Desuden havde han, siden hans Deeltagelse i det algierske Felttog, Rang med Oberster i den franske Armee.
Aarhuus Stifts-Tidende, 1841-10-30
Rendsborg, den 24de Octobr. Khvnske Blade, indeholdt for kort siden en Opsats fra det Holsteenske, hvori de fra Kjøbenhavn leverede Reqvisiter til Forbundscontingentets Udrustning bleve dadlede som forStørstedelen meget mangelfulde. Efterat det nu er bleven oplyst, at Jndsenderen af denne Opsats er en Officeer af den herværende Garnison (en velunderrettet Mand, saa er denne paa allerhøieste Ordre bleven midlertidig suspenderet fra Tjenesten og en Undersøgelse indledt, paa hvis Resultat man er her i den meest spændte Forventning. (N. 3.)
Aarhuus Stifts-Tidende, 1841-10-30
Som bekjendt har Hs. Majestæt Kongen befalet, at Militairets Fornødenheder for Fremtiden saa vidt muligt skulle forfærdiges og leveres paa de Steder, hvor Tropperne garnisonere. J Overeensstemmelse hermed blev der under 10de September d. A. afholdt en Licitation i Rendsborg over Leverancen af 2000 Par Soldaterskoe. Jfølge Conditionerne blev den tilslaaet de tre Mænd, som forlangte mindst, under Forbehold af høiere Approbation og Bestemmelse om, hvo af de tre Mindstbydende der skulde have Leperancen. Efterat Licitationen var tilende, viste det sig, at den laveste Fordring udgjorde 7 1/2 Rbs mindre end den hidtil betalte Priis, et Beviis paa, at Skomagerne i Rendsborg havde opbudt Alt for at sikkre sig Leverancen. Jkke desto mindre indløb den Besked fra Kjøbenhavn, at General-Commissariats Collegiet ikke har approberet Licitationen, fordi man i Kjøbenhavn kunde have Fodtøiet billigere. Det blev imidlertid ikke sagt, hvormeget billigere de kjøbenhavnske Mestere kunde levere Fodtøiet; men i alt Fald kan Forskjellen ikke være stor, især naar man tager i Betragtning, at Transporten fra Kjøbenhavn hertil ogsaa koster Penge. De Mindstbydende havde allerede gjort de fornødne Forberedelser for at kunne udføre Leverancen paa tilbørlig Maade og i rette Tid, da den dem saa uventede Bested indløb, i hvilken Anledning de imidlertid nu have henvendt sig directe til Kongen med en allerunderdanigst Besværing. (K. C.)
Aarhuus Stifts-Tidende, 1841-10-30
Flensborg, den 24de Octbr. Saa have vi da endelig, ved Magistrat- og Deputatcollegiets Svar til Jernbane-Committeen, faaet at vide, hvad der her især staaer vort Jernbaneanlæg til Nordsøen i Veien. Denne, for Byens og Landets Fremtid saa vigtige, ja man kan vel sige, afgjørende Sag, har i alle Deele havt en uheldig Skjæbne. Medens indfødte Slesvigere stode i Spidsen for den kielske Jernbane og Jmpulsen udgik fra Magistraten, men Opmuntringen kom fra Hovedstaden, fra høie Personer og Collegier, imedens alle disse Forhold her vare omvendte. Planen udgik fra Borgerskabet og havde imod sig Magistraten og de meest indflydelsesrige Mænd (hvoraf een endog er Stænderdeputeret og selv ikke meere trænger til større Liv i Handel og Vandel). Dertil kom, at der fra Hovedstaden næsten ikke kom andet, end hvad der kunde knække Borgernes Mod. Om nu denne Omstændighed, eller vort slesvigholst. "Ordensselskabs" bekjendte Kunstgreb, at fremmane den store Bussemand for alle rettroende Tydskere, den skrækkelige danske Propaaande, har virket meest paa Stemningen i vore høiere Kredse, er ikke let at sige. Saameget synes vist, at nogle af disse høie Personer ikke have agtet vor Jernbane større Opmærksomhed værd, end der vistes samme i Stænderne, hvor man syntes reentud at have betragtet den, som en dansk Jntrique mod Slesvig. Det have Kielerne dog forud, at de ikke ere bange for slige Jntriquer. Men saa stor er Forblindelsen her, hos enkelte Personer, at man vel kunde faae dem til at spærre vor Havn med Jernkjæder, naar en Slesvigholsteiner fortalte dem, at de danske Smaa fartøier sendes hid af den danske Propaganda. (Dv.) Randers, den 28de Octbr. Det herværende ældre, saakaldte Løveapothek har i disse Dage skiftet Eier, idet samme, med tilh. Bygninger og Privilegium, af Hr. Apotheker Arnzen er solgt til Hr. Cand. pharm. Nellemann for den Sum 41,000 £. (R. A.)
Aarhuus Stifts-Tidende, 1841-10-30
Aarhuus. Hs. Maj. Enkedronningens og Hds. K. H. Prindsesse Carolines høie Fødselsdag den 28de dennes blev som sædvanlig høitideligholdt her ved Souper og Bal i Selskabet Polyhymnia. Samme Dags Middag var foranstaltet et Festmaaltid for Børnene i det herværende Asyl, der som bekjendt er oprettet af Hs. K. H. Prindsessen og vedligeholdes paa Høistsammes Bekostning. Det var særdeles rørende at være Vidne til hvorledes de smaae, henved Hundrede i Tallet, opløftede deres spæde Røst for at nedbede Himlens Velsignelse over deres høie Velgjørerinde. Næste Dags Aften blev der i Theatret, i samme Anledning, afsjunget en af Hr. Skuespildirecteur Müller forfattet Sang, der istemtes af det talrigt forsamlede Publikum.
Aarhuus Stifts-Tidende, 1841-10-30
En gandske ung Kunstner, Hr. Knudsen fra Haderslev, om hvem det nylig hed i Altonaer Mercur Nr. 231, at han ved sit udmærkede Violoncelspil havde henrykt Tilhørerne, er idag indtruffen hertil, og agter i Morgen, Aften, paa Theatret, at spille et Nummer imellem Stykkerne. Naar han saa, om nogle Uger, kommer tilbage fra Aalborg og Randers, ønsker han ogsaa her at give en Concert.
Aarhuus Stifts-Tidende, 1841-10-30
Copulerede. J Aalborg den 26de October: Hr. Pastor H. Møller til Sebber og Alstrup Menigheder, og Jfr. Chora Lange (Datter af Hr. Kammerraad Amtsforvalter Lange.)
Aarhuus Stifts-Tidende, 1841-10-30
Bekjendtgjørelser. Hvo som her faaer med Taarer skal hisset høste med Frydeskrig! Dette er min Trøst, idet jeg veemodsfuld anmelder: at min elskede, trofaste, her i Livet saa haardt prøvede Kone, Jane Eriche Leth fød Laung, den 22de d. M. indgik til en bedre Verden. Svær var hendes Kamp; men sjelden den Aandstyrke, stor den Gudhengivenhed, med hvilken hun har Sorgens Byrde og Sygdoms Smerte indtil det Sidste, da Herren kaldte hende til Lysets salige Egne, hvor hun har gjenfundet sit Hjertes Yndling, vor eneste, inderligt elskede, forudgangne Søn. Christenslund, den 23de October 1841. A. Leth.
Aarhuus Stifts-Tidende, 1841-10-30
Som Følge af at Dampskibet imellem Aarhuus og Kallundborg ophører med den ene ugentlige Tour fra førstkommende 1ste November, ophører ogsaa Jndleveringen af Breve til Kjøbenhavn Onsdag Aften, hvorimod de øvrige Jndleveringstider indtil videre forblive uforandrede. Aarhuus Postcontoir, den 30te October 1841. Tersling.
Aarhuus Stifts-Tidende, 1841-10-30
Fra 1ste November førstkommende afgaaer Dagvognene herfra saaledes: Til Randers hver Mandag Morgen Kl. 6, og til Horsens hver Tirsdag Morgen Kl. 6.
Aarhuus Stifts-Tidende, 1841-10-30
De øvrige Dagvogne som i Sommer have været i Gang, ophøre fra ovenmeldte Tid og indtil videre. Aarhuus Befordringscontoir, den 30te October 1841. Tersling.
Aarhuus Stifts-Tidende, 1841-10-30
At der i afgangne Proprietair Jens Rings Boe paa Trinderup, som behandles sammesteds, Onsdagen den 24de November næstkommende, om Formiddagen Kl. 10, bliver foretaget Repartition af Boets Midler iblandt Arvingerne i samme, i Overeensstemmelse med den Afdødes Testament og Boet dermed sluttet, det bliver herved, Henhold til Placaten 21de April 1824, bekjendtgjort til Efterretning for alle Vedkommende. Hobroe og Trinderup, den 24de October 1841. C. C. Holm, Wandborg, Executores testamenti.
Aarhuus Stifts-Tidende, 1841-10-30
Da Boet efter forhen afdøde Gaardfæster Laurs Jensen og nu ligeledes afdøde Hustrue Ane Rasmusdatter i Fruering Bye, under Sophienlunds Gods, imellem hvilke var oprettet reciproqve Testamente, er taget under Skiftebehandling, og da Arvingerne efter den Sidstafdøde, bemeldte Ane Rasmusdatter, ikke under Registeringsforretningen kunde opgives, saa indkaldes herved Arvingerne efter bemeldte Afdøde med lovligt Varsel til at legitimere sig og iagttage deres Tarv under Skiftet.
Aarhuus Stifts-Tidende, 1841-10-30
En Skiftesamling er berammet til at afholdes her i min Bopæl, Tirsdagen den 9de November førstkommende, Kl. 10 Formiddag, hvor Arvingerne ville møde, da Sager af Vigtighed vil blive afhandlet. De som ikke møde, antages at samtykke i, hvad de Tilstedeværende beslutter. Petersminde, den 27de October 1841. Terndrup. committeret Skifteforvalter. Leiebibliothek til Salg.
Aarhuus Stifts-Tidende, 1841-10-30
Det for nogle Aar siden af Capt. Satterup og Undertegnede oprettede Leiebibliothek i Aalborg agtes paa Grund af min Medinteressents Død, underhaanden bortsolgt. Bibliotheket, til hvilket der er anskaffet alle de interessante Nyheder, som den danske Presse har leveret flere Decennier, tæller nu 6060 Bind, foruden resp. 750 og 680 Bind i dets Filialer i Frederikshavn og Hobro. Kjøbe=Conditionerne ville blive favorable forden vederhæftige Kjøber, og han vil kunne vente sig et godt Udbytte af sin derpaa anvendte Capital. Lysthavende vilde behage at henvende sig enten til mig eller til Enkefrue Satterups Laugværge, Hr. Bataillonschirurg Clemmensen. Aalborg, den 25de October 1841. Lorentzen. Capitain og Landmaaler.
Aarhuus Stifts-Tidende, 1841-10-30
Trykt i Aarhuus Stiftsbogtrykkerie. Vort Varelager er i disse Dage blevet forsynet med et smukt Udvalg af uldne Vare til Kaaber i nyeste og moderneste Mynstre, samt afpassede Do., og kan dertil erholdes Fløiels-Besætning, uldne & Silke- Fryndser, tærnet & glat uldent Underfoder, fremdeles et Parti smukke Meubel-Callico med og uden Glands, sort italiensk Taft, samt sigurerede Silketøier, brugelige til Kaaber. Det bemærkes: at ovenstaaende Uldvare udsælges til betydelige nedsatte Priser. Endvidere anbefales for Herrer: Macintoshs Tøi i forskjellige Couleurer, samt færdigsyede Macintoshs-, Silke-Lommetørklæder, Brünels- & Silke-Halsbind, sorte Silke-Tørklæder i forskjellige Størrelser, samt franske uldne Tørklæder med og uden broderede Silkeblomster, Sasians- & uldne Morgenskoe, et Parti uldne & Rasmager- samt Bomulds vævede Trøier og Beenklæder, der Alt sælges til billigste Priser af N. & M. Lazarus. Vox kjøbes til høieste Priis af N. C. Aarus. Nye Mallaga-Frugter.
Aarhuus Stifts-Tidende, 1841-10-30
Citroner, Confect Rosiner af prima Qvalitet, lange, runde og smaae Muscatel=Rosiner, Figen, samt KrakMandler og store søde & bittre Mandler er arriveret, og sælges til de billigste Priser hos J. F. W. Røse.
Aarhuus Stifts-Tidende, 1841-10-30
Stemplede Spillekort er atter arriveret hos S. IV. Nisse.
Aarhuus Stifts-Tidende, 1841-10-30
Nye Krandssigen er atter arriveret hos F. Philip. Smukke, hvide og klartbrændende Formelys, faaes F. Philip.
Aarhuus Stifts-Tidende, 1841-10-30
Revne og urevne Oliefarver faaes hos F. Philip.
Aarhuus Stifts-Tidende, 1841-10-30
Fiint poleret Jagtkrudt faaes hos F. Philip.
Aarhuus Stifts-Tidende, 1841-10-30
Undertegnede er flyttet til Middelgade 2s 118. J. P. Uth, Maler. Paparbeide, især Legetøi, kan faaes hos J. P. Uth.
Aarhuus Stifts-Tidende, 1841-10-30
Jag er flyttet og boer i forrige Tobaksfabriqueur Sigumfeldts Gaard ligeover for Kjøbmand L. P. Schmidt paa Vestergade. Aarhuus, den 30te October 1841. Baggesen.
Aarhuus Stifts-Tidende, 1841-10-30
practiserende Læge. Skipper J. Baadsgaard afgaaer til Aalborg og Nibe midt i næste Uge, og medtager Fragtgods. Fartøiet ligger paa nordre Side i Aarhuus Havn. Til 1ste Mai 1842 søges paa Hovedgaarden Katholm pr. Grenaae en Meierske samt en Meieriebestyrer, der tillige er Bødker. Meieriet er paa 160 Køer. Uden paalidelige Anbefalinger nytter det ikke at melde sig.
Aarhuus Stifts-Tidende, 1841-10-30
14 Stkr. Maimaaneds Grise staae til Salg hos J. Winthers Enke. Nylig har forladt Pressen,
Aarhuus Stifts-Tidende, 1841-10-30
Bemærkninger i Anledning af C. Plongs Artikel i Fædrelandet, Os 64249 om qve Høegh Guldberg som Statsmand. Af Dr. Paludan Müller. 2 heftet i couleurt Omslag. Skriftet faaes i de fleste Boghandlinger i Danmark; i Aarhuus i Jessens Boghandling og hos Hr. Warberg; i Aarre pr. Varde hos Hr. Nielsen og i Odense hos Forlæggeren. S. Hempel.
Aarhuus Stifts-Tidende, 1841-10-30
6te Hefte af Consistorialraad Bjerregaards verdsFra Pressen i Randers er udkommet: lige Exempelsamling, hvormed 1ste Bind er sluttet. Prisen for hele 1ste Bind er 1 28 48s hvilket neppe en 4 for Arket. Skriftet faaes i alle Boglader, i Aarhuus i Jessens Boghandling og hos S. Warberg.
Aarhuus Stifts-Tidende, 1841-11-01
18 No 188. Mandagen den 1ste Novbr. Den til Forsendelse. med Brevposterne Kongelig allernaadigst alene privilegerede AarhanStifts-Tidende. Redigeres og udgives 4 Gange ugentlig af Overkrigscommissair A. F. Elmquist. Uyheder fra Udlandet.
Aarhuus Stifts-Tidende, 1841-11-01
Opstanden i Spanien er tilende! Espartero, Spaniens Regent, Søn af en Muuleseldriver, den saakaldte Seiershertug (en anden Waldemar Seier) har ogsaa her vundet Seiren. Hans udsendte Tropper have slaget Jnsurgenterne paa alle Kanter, og bemægtiget sig disses tre vigtigste Hovedpunkter: Vilbad, Vittoria og Pampelona. Der havde paa flere Steder staaet blodige Træfninger, men Regjeringstropperne havde Overmagten, da ikke alle de som O'Donnel stolede paa, stode ham bi da det kom til afgjørende Begivenheder. O'Donnel, El Pastor, Urbistondo maatte flygte. Den 22de Octbr. var O'Donnel indtruffen til Urdax, paa den franske Grændse, med omtrent 2500 Mand; Generalerne Ortigoza og Jaureguy befandt sig hos ham; flere Andre vare indtrufne til Bayonne, hvoriblandt adskillige Medlemmer af Provindsial-Juntaen i Guipuzcoa. Det vrimler af Flygtninger paa den fransk spanske Grændse.
Aarhuus Stifts-Tidende, 1841-11-01
Hvad der fremfor Alt har givet Opstanden sit Banesaar er det, at Dronning Christine har nægtet at have nogen Deel deri. Da Opstanden var udbrudt havde den spanske Gesandt i Paris (Olozaga) personlig henvendt sig til Dronning Christine med Anmodning om at sige ham, om O'Donnel- og de øvrige Anførere som i Navarra og de baskiske Provindser gave sig Titel af hendes Generalagenter og Embedsmænd, virkelig dertil vare bemyndigede af Hs. Majestæt og turde betjene sig af hendes kgl. Navn som de gjorde. Han anmodede hende saameget mere om ikke at dølge Sandheden, da han som Gesandt uopholdeligen agtede at indberette hendes Erklæring til Regjeringen i Madrid, for at denne kunde vide, i hvilket Forhold den i Fremtiden kom til at staae til Dronningmoderen. Dronning Christine svarede Gesandten, at hun ikke havde udnævnt O'Donneltil Vicekonge i Navarra og til Generalcapt. i de baskiske Provindser, saaledes som han havde kaldt sig, og at hun hverken havde overdraget ham eller nogen Anden saadan Hverv eller Myndighed. Dronning Christine gjentog disse Forsikkringer fleregange med det Udraab: "Overbeviis mig om det Modsatte!" Gesandten sørgede nu ikke alene for, at denne vigtige Erklæring skyndsomst kom til Madrid, men ogsaa til Navarra og de baskiske Provindser, hvor de Autoriteter, som endnu vare Regjeringen troe, ikke forsømte strax at offentliggjøre den, ledsaget af de fornødne bemærkninger mod O'Donnels og hans Medforbundnes Bedrageri. Hertil føie nu Bladene: "Aldrig er Falskheden bleven drevet videre. Alle de faldne Offeres Blod komme over Madame Munnos's Hoved(Dronning Christine er, som bekjendt, gift med Kammerherre Munnoz, hendes forrige Gardekapitain, som hun har flere Børn med.) Tillige forsikkres, at der skal haves Beviser for, at en vis Pasuela skal af Dronning Christine have været bemyndiget til at lade Espartero skyde saasnart de kgl. Børn vare komne i Sikkerhed, ligesom og at hun havde sendt tre Millioner contante Penge til Oprørerne, men at hendes Agent, som skulde bringe dem did, var deserteret med hele Summen. Den franske Regjering har beordret sex Linieskibe at vende tilbage fra Middelhavet til Brest. Dette har givet Anledning til mangehaande Rygter, blandt hvilke dette, at bemeldte Skibe ere bestemte til den spanske Kyst. Andre derimod, at de skulle være bestemte til Amerika for det Tilfælde at det kommer til Krigsudbrud imellem England og de nordamerikanske Fristater. J en fransk Avis læses følgende mærkværdige Yttring: "Da den spanske Regent har gjort det franske Kabinet nogle Trudsler, saa har dette besluttet, at sammentrække 40,000 Md. ved den pyrenæiske Grændse." Den spanske Regjering forlanger Marie Christine viist bort fra Frankrig, hvilket Ludvig Philip neppe vil indlade sig paa Spændingen mellem England og de nordamerikanske Fristater bliver meer og meere betænkelig. Den amerikanske Regjering, som rimeligviis i dette Øieblik ikke føler sig stærk nok til at beskytte Mileod mod Pøbelen, hvis han bliver frikiendt, har foreløbigen udsat hans Proces. Gandske nylig havde den amerikanske Pøbel gjort et mislykket Forsøg paa at opbrænde to engelske Dampskibe.
Aarhuus Stifts-Tidende, 1841-11-01
De russiske Tropper rykke nu i deres Vinter qvarterer; de største Troppemasser (60,000 Md.) befinde sig imellem Dnieper, Pruth, Donau og Sortehavet. Ogsaa ved Sebastopol og Nikolajew forbliver Vinteren over et betydeligt Armeekorps (30,000 Md.). Omkring Petersborg indqvarteres omtrent 50,000 Md., og ved de polske Grændser omtrent ligesaamange, Alt - hedder det – for paakommende Tilfælde.
Aarhuus Stifts-Tidende, 1841-11-01
Storthingsvalgene i Norge beskjæftige her forTiden den offentlige Opmærksomhed. Til Christianias Repræsentanter ere valgte: Artillerikapt. Foss, Høiesteretsassessor Nye, Sorenskriver Sørenssen, og Professor Schweigaard, og til Suppleanter: Borgermester Hansen, Byfoged Thrap, Bogtrykker Grøndahl og Artillerikapt. Heyerdahl.
Aarhuus Stifts-Tidende, 1841-11-01
Fædrelandet. Kjøbenhavn, den 30te Octbr. J Eftermiddags Kl. 3 var Cour hos DD. M. Kongen og Dronningen paa Christiansborg Slot, hvortil de to første Rangklasser og Hof=Etaten vare tilsagte. Ved denne blev declareret Forlovelsen imellem Hs. Durchl. Prinds Christian af Slesv. Holst. Glücksborg, Ritmester i Garden tilhest (23 Aar gl.), og Prindsesse Louise Wilhelmine Frederikke Caroline Augusta Julie (24 Aar gl.), Datter af Khons. Gouverneur Landgrev Wilhelm af Hessen. Derefter var der stor Diner paa Slottet, og i Aften bliver Bal hos Hs. Kgl. H. Prinds Ferdinand. (Md.)- Under 23de Oct. er det allernaadigst bifaldet, at den Deel af Sønderhald Herred under Randers Amt, der hidtil har henhørt under Ebeltoft Amtstue=District, fra 1ste Januar næste Aar henlægges under Randers Amtstue. Under samme Dato er Landinspecteur og Landvæsenscommissair i Hjørring, Amt, Justitsraad N. Juel i Frederikshavn, allernaadigst udnævnt, fra 1ste Januar næste Aar at regne, til Amtsforvalter for Ebeltoft Amtstuedistrict. (Dan.)¬